15/03/2018 | Administración LocalMunicipal
Carnota
Delegación especial de competencias na concelleira María Belén Campos Díaz

ASUNTO: DELEGACIÓN ESPECIAL DE COMPETENCIAS NA CONCELLEIRA MARÍA BELÉN CAMPOS DÍAZ CONSIDERACIÓNS Conforme ao disposto no artigo 43.4 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, do 28 de novembro, o alcalde ten recoñecida por Lei a posibilidade de efectuar delegacións especiais relativas a un proxecto ou asunto determinado en calquera concelleiro para a dirección e xestión de asuntos determinados incluídos nas citadas áreas. A citada concelleira substituíu ao alcalde na totalidade das súas funcións desde o día 16/08/2017 ata o 04/09/2017, debido a ausencia do titular por baixa médica. Durante o expresado período a citada concelleira iniciou unha serie de procedementos en plataformas de tramitación electrónica da Xunta de Galicia, entre outros o TR351A -Socorristas de Praias-. Por cuestións operativas do propio sistema, non é posible a substitución de sinatura dixital nas sucesivas fases de instrución do procedemento citado, agás aportación de documentación que supoñería unha diminución innecesaria e inxustificable de axilidade na tramitación. Por tales razóns, queda acreditada a concorrencia de causas técnicas que fan conveniente delegar o exercicio da competencia que corresponde ao alcalde no procedemento concreto anteriormente identificado, en aras do interese público. Polo anteriormente exposto, de conformidade co establecido nos artigos 9 da Lei 40/2015, do 1 de outubro, de Réxime Xurídico do Sector Publico, 21.3 da Lei 7/1985, do 2 de abril, Reguladora das Bases do Réxime Local, e de acordo cos artigos 43, 44, 45, 114 a 118, 120 e 121 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, do 28 de novembro, RESOLVO: PRIMEIRO.–Delegar en D.ª Ariel Eduardo Angel Antonio Luzuriaga Aristizabal, 2.ª tenente de alcalde e concelleira da área de Cultura e da área de Normalización Lingüística, o exercicio das atribucións do alcalde relativas á tramitación do procedemento TR351A-Socorristas de Praias- ata a resolución que finalmente recaia no mesmo. SEGUNDO.–A delegación especial comprende as facultades de dirección e de xestión, así como a de resolver os procedementos administrativos oportunos mediante a adopción de actos administrativos que afecten a terceiros. TERCEIRO.–O órgano delegado debe informar a esta Alcaldía, a posteriori, con periodicidade mensual e, en todo caso, cando se lle requira para iso, da xestión realizada e das disposicións ditadas no período de referencia, e con carácter previo daquelas decisións de transcendencia, tal e como se prevé na o artigo 115 do Regulamento de Organización, Funcionamento e Réxime Xurídico das Entidades Locais, aprobado polo Real Decreto 2568/1986, do 28 de novembro. CUARTO.–Os actos ditados pola Concelleira en exercicio das atribucións que lle foron delegadas, indicarán expresamente esta circunstancia e entenderanse ditados polo alcalde deste Concello. En consecuencia, corresponderá ao alcalde a resolución dos recursos de reposición que poidan interporse contra devanditos actos. QUINTO.–A delegación conferida no presente Decreto requirirá para a súa eficacia a aceptación do órgano delegado, entendéndose esta outorgada tacitamente se non se formula ante o alcalde expresa manifestación de non aceptación da delegación no termo de tres días hábiles, contados desde o seguinte a aquel en que lle sexa notificada esta resolución. Carnota, 8 de marzo de 2018. O alcalde Ramón Noceda Caamaño